אלכסנדר קית ג'ונסטון

אלכסנדר קית ג'ונסטון (באנגלית: Alexander Keith Johnston; 28 בדצמבר 1804 – 9 ביולי 1871) היה גאוגרף וקרטוגרף סקוטי. ג'ונסטון נולד בקירקהיל ליד פיניקויק, דרומית לאדינבורו, בנם של אנדרו ג'ונסטון ואיזבל קית'. אחיו היה תומאס ברומבי ג'ונסטון. לאחר שהשלים את השכלתו בבית הספר התיכון ובאוניברסיטת אדינבורו הוא למד הכנת הדפסים ותחריטים וציורי מפות אצל ג'יימס קירקווד באדינבורו.בשנת 1826 הוא הצטרף לאחיו ויליאם (שיהפוך לסר ויליאם ג'ונסטון, לורד פרוסטוסט מאדינבורו) לעסקי דפוס וחריטה, והקים את המשרד הקרטוגרפי הידוע של א.ק ג'ונסטון עם משרדים בכיכר סנט אנדרו 4 בעיר החדשה של אדינבורו (נהרס 2016) . המשרד השתמש במוטו של הקלן הסקוטי שלהם "Ready Aye Ready" כסמל הלוגו של העסק. סיורים מוקדמים שעשו במערב הרמות בסקוטלנד הובילו את ג'ונסטון לייאוש בגלל חוסר הדיוק של מפות, והעניקו לו את השראה לתקן זאת. שאר חיי ג'ונסטון הוקדשו לגאוגרפיה, בשנותיו המאוחרות יותר הקדיש להיבטים החינוכיים שלה. שירותיו הוכרו על ידי החברות המדעיות המובילות באירופה ובאמריקה. באוקטובר 1849 הוא נבחר עמית של החברה המלכותית באדינבורו, כאשר הממליץ עליו היה רוברט צ'יימברס. בשנת 1862 היה חבר מייסד של החברה המטאורולוגית של סקוטלנד. בשנת 1865 הוענק לו תואר דוקטור לשם כבוד. הוא נפטר בריידינג, יורקשייר, בשנת 1871. הוא קבור באזור הצפון-מערבי של בית הקברות גראנג' באדינבורו. ג'ונסטון שילב קרטוגרפיה עם גישה מדוקדקת ומחקרית לייצור מפות. הוא המשיך ליצור שם של קרטוגרף בעל מעוף ודיוק. האטלסים הנושאיים הפכו לסימן ההיכר של החברה שהקים. עבודתה המדויקת של חברתם גם הביאה להם את התפקיד של החרטים למלך ויליאם הרביעי בשנת 1834. בשנת 1835 הוא שרטט את מפת העולם הפיזי הראשונה בשפה האנגלית ששילבה את הגאולוגיה, ההידרוגרפיה והמטאורולוגיה של כדור הארץ. בשנת 1843 פרסם ג'ונסטון את האטלס הלאומי לגאוגרפיה היסטורית, מסחרית ופוליטית. ג'ונסטון היה הראשון שהביא את חקר הגאוגרפיה הפיזית למודעות באנגליה. תשומת ליבו הופנתה לנושא על ידי אלכסנדר פון הומבולדט. בשנת 1848 פרסם ג'ונסטון את The Physical Atlas, ואחריו מהדורה שנייה שהוגדלה בשנת 1856. האטלס הכיל מפות וכתב היד תיאר להמחשה של הגאולוגיה, ההידרוגרפיה, המטאורולוגיה, הבוטניקה, הזואולוגיה והאתנולוגיה של העולם. האטלס היה מבוסס בחלקו על השפה הגרמנית של היינריך ברגהאוס, "פיזיקליישר אטלס", ושיקף את ההתעניינות הגוברת במיפוי תפרושות זואולוגיות וביולוגיות. הוגים מהמאה ה-18 כמו מונטסקייה הדגישו את חשיבות הגאוגרפיה והאקלים כגורמים הקובעים בהיסטוריה, ואת המושג גבולות טבעיים. האטלס היה ייצוג חזותי של המדע ההומבולדטיאני, שהפך פופולרי במאה ה -19 והיה עסוק במדידת פרמטרים סביבתיים בקנה מידה עולמי. ברגהאוס וג'ונסטון המחישו למעשה את הטקסט של החיבור המונומנטלי "הקוסמוס" של הומבולדט ושני האטלסים הוחלפו לאחר מכן במהדורות לבית הספר. ג'ונסטון פרסם מילון לגאוגרפיה בשנת 1850, עם מהדורות רבות אחר כך. האטלס המלכותי של הגאוגרפיה המודרנית פורסם לראשונה בשנת 1855 ושימש אטלס של הגאוגרפיה הצבאית שליווה את האטלס לתולדות אירופה של אליסון שפורסם בשנת 1848. מגוון אטלסים ומפות נוספים למטרות חינוכיות או מדעיות. בשנת 1856 פרסם ג'ונסטון את "אטלס בית הספר לאסטרונומיה". בשנת 1861 פרסם ג'ונסטון את המהדורה הראשונה של האטלס המלכותי לגאוגרפיה מודרנית עם 48 מפות. עד שנת 1914 האטלס פורסם ב־12 מהדורות. הם נודעו כאטלס המלכותי של ג'ונסטון לגאוגרפיה המודרנית עם 61 מפות ליטוגרפיות צבעוניות ואינדקס של 84 עמודים. בעוד האטלס של ברתולומיאו מכר עותקים רבים יותר, כי עלה כמחצית המחיר, האטלס של ג'ונסטון קבל מעמד מלכותי ונמכר לכל ספרייה ברחבי האימפריה הבריטית. בשנת 1867 הפיק ג'ונסטון מהדורה חדשה של אטלס לבתי הספר לגאוגרפיה קלאסית. הוא כלל סדרה של מפות חדשות ששיקפו את תוצאות המחקר העדכני ביותר בעת העתיקה הקלאסית. מפת הגאוגרפיה של אודיסיאה ושתי מפות של יוון העתיקה התבססו על עבודתו המלומדת של ויליאם יוארט גלדסטון, אשר תיקן גם את לוחות המפה ואת הטקסט של האטלס. בשנת 1871 פרסם ג'ונסטון את האטלס של ההיסטוריה הבריטית עבור מערכת החינוך. האטלס תוכנן כסדרת מפות מחוברת למורים ותלמידים והמחישה אירועים מובילים בהיסטוריה הבריטית. הוא התחתן עם מרגרט גריי בשנת 1837. היא נקראה לאחר מכן בשם מרגרט קית ג'ונסטון. בנו הבכור, נקרא גם אלכסנדר קית ג'ונסטון, וחיבר מספר ספרי גאוגרפיה. מדיה וקבצים בנושא אלכסנדר קית ג'ונסטון בוויקישיתוף "Former Fellows of The Royal Society of Edinburgh 1783 – 2002" (PDF). Retrieved 21 May 2019 Jeremy Black (2000). Maps and History: Constructing Images of the Past. Yale University Press. p. 78 Chisholm, Hugh, ed. (1911). "Johnston, Alexander Keith". Encyclopædia Britannica. 15 (11th ed.). Cambridge University Press. p. 473. David Finkelstein (2007). Edinburgh History of the Book in Scotland, Volume 4: Professionalism and Diversity 1880-2000. Edinburgh University Press. p. 340 Edinburgh and Leith Post Office Directory 1870-71 מפות תמטיות ואטלסים נושאיים Biographical Index of Former Fellows of the Royal Society of Edinburgh 1783–2002 (PDF). The Royal Society of Edinburgh. July 2006. Charles W. J. Withers, Hayden Lorimer (2015). Geographers: Biobibliographical Studies, Volume 26. Bloomsbury Publishing. p. 99 Johnston, Alexander Keith; Berghaus, Heinrich Karl Wilhelm; Kombst, Gustaf. The national atlas of historical, commercial, and political geography. Edinburgh: W. & A.K. Johnston Limited. David N. Livingstone & Charles W. J. Withers (2011). Geographies of Nineteenth-Century Science. University of Chicago Press. p. 442. Jeremy Black (2000). Maps and History: Constructing Images of the Past. Yale University Press. p. 78. David N. Livingstone & Charles W. J. Withers (2011). Geographies of Nineteenth-Century Science. University of Chicago Press. p. 441. Jeremy Black (2000). Maps and History: Constructing Images of the Past. Yale University Press. p. 30. Jeremy Black (2000). Maps and History: Constructing Images of the Past. Yale University Press. p. 53